title: Inna Afinogenova
text: Afinogenova nació'l 14 de xineru de 1989, na República de Daguestán al sur de Rusia y graduóse en periodismu na Universidá Estatal M.V. Lomonósov de Moscú. El periodismu y l'idioma español son los sos mayores intereses. Deprendió español dende bien moza y recibió clases d'una profesora arxentina dende los 12 a los 18 años. Nuna entrevista col periodista arxentín Beto Casella dixo sobro la so profesora arxentinaː «Ella inculcóme l'amor a esi país. Y depués tuvi la oportunidá de dir a Arxentina en 2008. Fui delles vegaes, y pasé llargos tiempos en Buenos Aires».